
Caput  I. 

PNEUMONIA  ACUTA. 

PNEUMONIA  ACUTA  LOBARIS. 
IIYPERAEMIE  LOBAIRE  ANDRAL. 

§•  1*. 

Sacpenumero  tussis  variaeque,  quae  vocantur,  atFectio- 
nes  catarrhales,  manifesta  atque  repentina  aeris  muta- 
tione exortae,  permultos  infantes,  prae  ceteris  egenorum 
turbas,  subito  invadunt.  Varii  sunt  catarrhi  illius  gra- 
dus. Nunc  enim  tussis  per  se,  majore  vel  minore  in- 
termissione, vexat  infantes:  sicca  primum,  deinde  humida 
(quod  sonitu  est  dignoscendum):  neque  tamen  tboracem 
spectabili  nisu  concutit,  neque  aliorum  organorum  fun- 
ctio laesa  est.  Nunc  vero  crebrius  tussiunt  infantes,  at- 
que sub  vesperam  capitis  calor  augetur,  genae  interdum 
rubescunt,  increscit  tussis,  pulsus  justo  frequentior,  celer: 
per  diem  autem  ad  normam  fere  redit,  neque  alia  fere 
symptomata,  tussi  plus  minusve  molesta  excepta,  conspici 
licet.  Sunt  quoque,  qui  frequentius,  satis  autem  magne 
atque  aequabiliter  tlioracc  sublato,  respirent,  continuoque 
febricitent.  Tussis  frequens,  inanis,  non  raro  difficilis; 

pulsus  frequens,  celer;  culis  calida;  sitis  aucta;  ciborum 
appetitus  quandoque  imminutus,  quandoque  (rarius  ta- 
men) regularis.  Alii  taciti,  quieti  ludos  consuetos  recu- 
sant, alii  morosi,  somnolenti.  Interdum  Ophthalmia  ca- 
tarrhalis,  sternutatio  repetita,  coryza,  quae  ore  aperto 
aegrotos  spiritum  ducere  jubet,  morbi  decursum  comi- 
tantur. Sub  vesperam  omnia  ingravescunt  symptomata; 

circa  mediam  noctem  remittunt.  Somnus  tussi  interrum- 
pitur. 

§.  2. 

Paucis  vero  diebus  praeterlapsis  hae  catarrhales  af- 
fectiones, sputorum  secretione  vel  largo  narium  stillici- 
dio, sudore  universali,  rarius  urina  vel  alvi  dejectione, 
plerumque  solvuntur;  interdum  autem  gravem  pronun- 
tiant morbum,  atque  necopinato  intrat  symptomatum 
mutatio,  Respiratio  est  frequentissima,  brevis,  parva, 
sublimis,  alta  et  abdominalis.  Atque  in  inspiratione  tol- 
luntur humeri,  nec  non  abdominis  musculi  vehementer 
sese  movent;  thoracis  ipsius  motus  vix  est  adspectabilis, 
vel  aliqua  ejus  pars,  plerumque  basis,  non  aeque,  ac  in- 
teger thorax,  dilatatur  et  intus  quasi  retrahi  videtur.  In 
nonnullis,  brevi  inspiratione  perfecta,  totum  pectus  ne 
ad  spatium  quidem  movetur;  mox  vero  exspiratio  sequi- 
tur, strepitu  quodam  stipata.  Cordis  ictus  frequens,  ve- 
hemensque;  carotidum  pulsatio;  atque  interdum  venarum 
jugularium  extensio  conspicitur.  Pulsus  frequentissimus, 
celer.  Tussis  frequens,  inanis  pectus  totumque  corpus 
vehementer  concutit,  aut,  quod  respiciendum,  rara,  hre- 
vis,  interrupta  auditur.  Facies  raro  collapsa,  plerumque 
tumida,  pallida,  livida,  vel  ex  parte  sanguine  rubefacta, 

atque  pinnarum  nasi  diductio  cernitur.  Cutis  calida, 
sicca,  arida;  interdum  vero  facies  pectusque  sudore  in- 
utili obteguntur.  Sitis  magna,  et  avide  hauriunt  aegro- 
tantes. Saepe  sponte  vel  tussi,  vel  strepitu  aliquo  exci- 
tati, voce  rauca,  interrupte  inspirantes,  mullisque  brevi- 
bus intervallis  exclamant,  et  cum  gemitu  suspiriisque 
interruptis  facrymas  non  tenent.  Alvus  nunc  est  adstri- 
cta,  nunc  dejectiones  crebrae,  limpidae  molestant;  quas 
sponte  evanescere,  si  quidem  morbi  vehementia  sangui- 
nis detractione  etc.  frangitur,  saepe  observaverunt  P. 
Frank  (1)  et  Sydenham  (2).  Urina  rubra,  turbida,  non 
raro  autem  per  totius  morbi  decursum  clara,  limpida 
cernitur. 

Plerique  oculis  clausis,  ore  aperto,  pinnasque  tra- 
hentes- aliquantisper  somnum  capiunt,  sinum  matris  ap- 
petentes ; saepe  vero  nullaque  causa  expergiscuntur ; at- 
que in  hoc  vel  in  illud  latus,  non  raro  in  altiorem  lo- 

4 

cum,  caput  corpusque  jactant.  Quo  facto  denuo  in  so  * 
mnolentiam  peculiarem  incidunt.  Placidi,  phlegmatici, 
solito  frequentius,  haud  vero  placide,  dormiunt,  omnia- 
que  immoto  vultu  adspiciunt.  Alii  vero  morosi  et  ita 
sensibiles  sunt,  ut  conspectu  ignoti  cujusdam  hominis, 
vel  digito  medici,  pulsum  exploraturi,  et,  ut  breviter  di- 
cam, affectibus  rerum  paulo  consuetarum  vehementer 
commoti,  lacrymas  et  fictus  edant;  qui  animi  motus  ne 
voce  quidem  matris  placida,  vel  rebus  antea  gratissimis, 
vix  sedari  possunt. 

Sub  vesperam  omnia  haec  symptomata  augentur. 


(1)  II.  128  etc.  seq. 

(2)  de  plcuritidc  png.  233. 

Sanguine  ad  caput  multo  congesto  interdum  splendor 
oculorum,  genarum  rubor,  somnolentia  et  inquietudo  ma- 
gna efficitur:  prae  ceteris  vero  ingens  frontis  genarum- 
que calor  observatur.  Neque  raro  fit,  ut  deliria  vel  stu- 
por vel  coma  somnolentum  accedant;  quibus  symptoma- 
tibus dentientes  praecipue  et  duos  vel  tres  annos  nati, 
rarius  autem  lactantes,  vel  aetate  provectiores  corripi  vi- 
dentur. Noctes  fere  insomnes;  mane  symptomata  remit- 
tunt; atque  interdum  somnus  placidus,  tametsi  brevis, 
infantes  excipit.  Sequente  die  exacerbatio  eo  maturius, 
quo  acutior  inflammatio  est,  intrat.  — Haec  fere 
symptomata  pneumonia,  si  sanos  infantes  invadit,  in  uni- 
versum prae  se  fert.  Diversos  autem  ejus  characteres 
pro  aegrotorum  aetate,  temperamento , pro  varia  annua 
constitutione  rationeque  medendi,  nonnullos  infra  demon- 
strabimus. 

§.  3. 

Recta  phlogoseos  curatione  et  numine  fausto  cum 
omnia  bene  procedant:  primis  jam  morbi  diebus  dy- 

spnoeae febrisque  incommoda  imminuuntur,  atque  ad 
diem  circiter  quartum  vel  quintum,  rarius  tamen  majore 
temporis  spatio  praeterlapso,  signa  quaedam  inflamma- 
tionis resolutionem  futuram  esse  indicant.  Respiratio 
minus  difficilis,  interdum  vero  frequentior  est,  quia  muco 
pulmones  obstruuntur.  Sed  tussis  frequens,  quidquid  in 
bronchis  haeret  atque  dyspnoeam  auget,  excutit.  Aegri, 
solutius  spiritum  ducentes,  in  somnum  placidum,  tussi 
plus  minusvc  interruptum,  aliquamdiu  incidunt.  Sudor 
vaporosus,  calidus  toto  ex  corpore,  haud  vero  continen- 
ter atque  uno  eodemque  tenore,  profluit.  Saepius  enim 

per  horas  aliquas  intervallum  fit : cutis  vero  scmper  mol- 
lis et  tractabilis  restat.  Urina  sedimentum  albidum,  ro- 
seum habet,  aut  limpida,  aquosa  est. 

His  criticis  evacuationibus  perfectis,  respiratio  fc- 
brisque  in  dies  mitior  observantur;  nec  non  somnus  ille 
placidus,  major  animi  alacritas,  atque  amor  ludorum  re- 
rumque adsuctarum  sensim  redit.  A quibus  signis  mor- 
bus initium  cepit,  tussi  nempe  pulsuque  frequente,  iis- 
dem plerumque  finitur. 

§.  4. 

Pneumoniae  adultorum  propria  est  reconvalescentia, 
fallax  interdum  atque  spuria,  accuratissima  igitur  obser- 
vatione admodum  digna. 

Compertum  enim  est,  repetitis  medicorum,  praecipue 
Francogallorum,  observationibus,  perfectam  inflammationis 
resolutionem  serius  intrare,  quam  ex  symptomatum  ra- 
tione forsitan  concludas.  Respiratio  facilis  levique  tho- 
racis et  diaphragmatis  motu  perfici  videtur;  nec  alia, 
quae  vocantur,  rationalia  symptomata  occurrunt.  Febris 
desideratur;  quamquam  pulsus  justo  est  frequentior,  cu- 
jus causam  debilitatem,  reconvalescentiac  comitem,  esse 
facile  crederes.  Si  vero  diligentius  animum  adver- 
teris: aegrotum,  quotiescunquc  se  moveat,  vel  profun- 
dius inspiret,  vel  verba  nonnulla  faciat,  solito  crebrius 
et  difficilius  respirare,  atque  sub  vesperam  de  lassitudine 
quadam  artuum  conqueri,  non  te  fuget.  Auscultatione 
denique  rhonchus  crepitans  manifestatur.  E neglecta 
hujus  status  curatione  non  raro  recidiva,  mortifera  ple- 
rumque, vel  alia  lenta  pulmonum  degeneratio,  necopinato 
proficiscuntur.  Quod  in  infantibus  quoque  occurrere, 

non  est  dubitandum ; quamquam  a scriptoribus  nunquam, 
ni  fallor,  liacc  res  in  medium  vocata  est. 

Aliam  fallacis  adultorum  rcconvalescentiae  causam  eam 
esse adnotat  Andral(l),  quod  congestiones  vel  passiva  quae- 
dam seriinfiltratio,  pulmones  occupent.  Hinc  rhonchus  cre- 
pitans, dyspnoea  levis,  debilitas  quaedam,  nec  vero  fe- 
bris exoriuntur.  Quem  pulmonis  statum,  ab  inflammatione 
toto  coelo  diversum,  ab  hac  difficile  esse  et  interdum  ex 
juvantibus  tantum  et  nocentibus  distinguendum,  plerum- 
que vero  methodo  roborante  sanari,  vir  ille  ccl.  adnotat. 
Similem  sanguinis  vel  seri  stagnationem  infantium  quo- 
que pneumoniam  subsequi,  res  est  adhuc  disputationi 
subjecta. 

Interdum  postquam  omnia  morbi  signa  evanuere,  infan- 
tes ita  videntur  restituti,  ut  nihil  aliud  iisdem  supersit,  nisi 
debilitas  quaedam  corporisque  macies.  Sed  multum  abest, 
quin  hac  sub  regimine  satis  apto  evanescant,  ut  corpo- 
ris extenuatio  in  dies  lente  increscat.  Accedit  tussis 
(interdum  quidem  a morbo  praecedente  relicta)  initio 
mitis,  sicca  vel  humida,  catarrhali  similis,  nullis  vero  re- 
mediis classicis  superanda.  Mox  phthiscos  symptomata 
sequuntur.  Tabulis  autem  illis  Lombardu  et  Andralii  de 
tuberculorum  frequentia  comparatis,  minime  a vero  ab- 
horrere videtur,  hunc  morbi  exitum,  quem  Morton  phthi- 
sin  a pneumonia  nominat,  praecipue  intra  duos  vel  qua- 
tuor  annos  natos  infantes  infestare. 

Cum  vero,  remediis  antiphlogisticis  frustra  adhibitis, 
inflammationis  febrisque  vehementia  primis  morbi  diebus 

(1)  pag.  545.  «pielquefpis  le  poumon  reste  engoud  de  sang  ou 
de  sdrosite  c’est  une  sorte  dmliltration  passive  qui  succide  a 1 in- 
ii ainmation. 

non  fracta  sit,  vel  cum  (quod  proh  dolor  non  raro  lit) 
parentum  superstitione  atque  negligentia  et  naturae,  ef- 
frenis plerumque,  molimina,  et  artis  studia  ad  irritum 
ceciderint:  tum  ab  altera  parte  pldogosis  ad  majorem 
pulmonum  locum  propagatur,  ab  altera  vero  prioris 
stheniae  locum  vires  oppressae  vel  languescentes  obtinent, 
ita  ut  natura  vel  crises  provocare,  vel  inceptas  ad  finem 
perducere  nequeat.  Quod  eo  facilius  evenit,  quo  junio- 
res infantes,  quoque  vehementiores  sunt  reactiones  febri- 
les. Ita  fit,  ut  respiratio  frequens,  brevis,  alta  et  abdo- 
minalis, tussisque  pertinax  remaneat.  Neque  somnus  pla- 
cidus vires  recreat;  neque  per  longum  tempus  produci- 
tur. Morositas  vero,  inquietudo,  et  ut  ita  dicam,  nihil 
curans  indilTerentia  animum  occupat;  increscit  in  dies 
macies;  pallor  faciei;  labia  livent;  oculi  languent;  pulsus 
frequentissimus,  exilis.  Neque  raro  oedema  pedes,  ma- 
nus vel  palpebras  occupat.  Mors  ad  diem  nonum  vel 
decimum  quartum  vel  serius  ocius  vitam  miserrimam  ex- 
cipit. Interdum  vero  pneumonia  chronica,  quam  infra 
accuratius  exponemus,  subsequitur. 

Tristem  illum  pneumoniae  decursum  atque  exitum, 
in  aegrotis  quoque,  morbo  chronico  vel  acuto  debilitatis, 
observamus;  quem  quidem  observationibus  nonnullis  in- 
fra adumbrare  in  animo  est. 

Ceterum  monendum  videtur,  aegrotos  non  raro  jam 
primis  morbi  diebus,  iisdem  deterrimis,  quae  in  adultis 
occurrunt,  symptomatibus  correptos,  vitam  cum  morte 
commutare. 

§.  5. 

Plerumque  infantium  pneumonia  ad  primum  tantum 

inflammationis  gradum  pervenit,  licet  si  vel  nonnullos 
dies,  vel,  Chomel  (1)  teste,  hebdomadas  ipsas  perduras- 
set.  In  sectione  enim  cadaverum  rarius  hepatisatio  ru- 
bra, rarissime  grisea  (ramollissement  rouge  ou  grisc  u4n- 
dral ) conspicitur:  plerumque  pulmones  eum  statum  prae- 
bent, quem  Andral  engouement  simple  avec  ou  sans  ra- 
mollissement  du  tissu  nominat,  hanc  quidem  hisce  verbis 
describens:  (2)  »le  parenchymc,  inquit,  pulmonaire  est 
encore  crepitant;  il  peut  etre  presse,  tiraill6  avec  force 
sans  se  dechirer.  Toutefois  la  cr^pitation  y est  moindre 
que  dans  l’6tat  sain.  On  sent,  en  comprimant  le  tissu  de 
1’organe,  qu’il  y a plus  de  liquide  que  d’air  dans  les  ve- 
sicules  pulmonaires.  Souvent  alors  cette  crepitation  de- 
vient si  faible,  que  l’on  croirait  presser,  un  poumon  de 
foetus  qui  n’a  pas  respire.  La  coulcur  de  la  partie  cn- 
gou6e  est  altcree;  sa  rougeur  brunc  ou  vermeille  con- 
traste  avec  la  teinte  grisc  ou  d’un  rose  pale  des  portions 
de  poumon  restees  saines.  Si  1’on  incise  ccs  parties  en- 
gon^es,  on  voit  s’en  ecoulcr  en  grande  quantite  une 
scrosit6  rougeatrc  et  spumeuse.  Si  on  soumet  les  par- 
ties cngou6cs  et  incis6es  en  plusieurs  sens  a une  pres- 
sions  long-tcmps  continuae,  a de  frequens  lavages,  on 
debarasse  ccs  parties  du  liquide  qu’elles  contenaient,  et 
on  les  rcand  aussi  crepitantes,  aussi  elastiques,  aussi  de- 
color^es  que  les  portions  de  poumon  que  1’inflammation 
n’a  point  frappees.«  Quae  pulmonis  structura  ei  persi- 
milis est,  quae  ex  sero,  post  mortem  infiltrato,  nascitur, 
(simple  engougement  cadaverique),  quaeque,  pulmonibus 


(1)  Dict.  de  Medie,  pag.  220. 
(1)  pag.  485.  conf.  553. 

admodum  familiaris,  parenchymatis  eorum  consistendam 
interdum  minuit. 

Pulmones  vero,  sero  illo  infiltrati,  exsiccati  autem 
nullo  modo  a sanis  dignosci  possunt;  atque  interna 
bronchiorum  superficies  rubra,  flava  vel  fusca  solum,  vel 
omnino  non  colorata  est.  Si  vero  inflammati  pulmones 
exsiccati  sunt : bronchiorum  parietes  non  modo  rubri,  ve- 
rum etiam  justo  crassiores,  angustiores  vel  plane  oblite- 
rati  cernuntur. 

Non  raro  pulmonum  fabrica  sic  mutatur,  utinter  descri- 
ptam et,  quam  vocamus,  rubram  hepatisationem  medium 
teneat.  Le  parenchyme  pulmonaire,  inquit,  Andral, (Y)  di- 
minue de  consistance:  presse  entre  les  doigts,  il  s’£crasc 
avec  facilit^ ; il  devient  friable.  Le  liquide  qui  s’en 
ecoule  est  moins  abondant  et  surtout  moins  spumeux; 
il  offre  alors  assez  d’anologie  avec  le  tissu  de  certaines 
rates  qui  s’ecrasent  facilliment,  sans  toutefois  se  r«$duirc 
en  pulpe.  Quam  pulmonis  structuram  Andral  simple 
engouement  avec  ramollissement  nominat. 

Ceterum  inflammatio  plerumque  basin  pulmonum, 
rarius  eorum  mediam,  rarissime  superiorem  partem  oc- 
cupat. His  rebus  nonne,  ut  in  adultis,  dyspnoea  auge- 
tur? Dexternc  pulmo  saepius,  quam  sinister,  inflamma- 
tus est?  Quas  in  pulmonis  partes  propagatur  inflamma- 
tio? In  pleuropneumonia  pleura  eodem  latere,  quo  pulmo, 
inflammata  cernitur? 

Nunquam  infantium  pneumonia  in  gangraenam,  raris- 
sime in  suppurationem  transit.  Sic  Andral  in  duorum 
neonatorum  cadaveribus  abscessum,  cujus  characteres 


(1)  pag.  48fi. 

anatomici  a vomica  tuberculosa  plane  diversi  erant,  ob- 
servavit, 

§.  6. 

Peculiarem  morbi  nostri  decursum  ejusque  sympto- 
mata observationibus  quibusdam,  moderante  viro  expe-; 
rientissimo  Karcz  in  ejus  clinico  factis  (quas  collectaneis 
meis  inscripsi),  planius  pro  virili  parte  ante  oculos  po- 
nere, operae  pretium  videtur. 

I. 

E.  R.,  14  menses  nata,  nullis  antea  morbis  correpta 
atque  bene  nutrita,  inde  a die  28.  Octobr.  tussi  vexaba- 
tur, cui  die  1.  Nov.  respiratio  brevis  supervenit;  quare 
mater  aegrotam  ad  policliuicum  Cei.  liarez  adportavit. 
1 Nov.  Resp.  52,  brevis,  abdominalis;  in  exspiratione 
strepitus  auditur.  Tussis  modice  frequens.  Facies  tu- 
mida, pallida,  pinarumque  nasi  diductio  praecipue  in 
quovis  corporis  motu.  Cutis  sicca,  calida.  1 ulsus  140. 
Aegrota  in  sinu  matris,  oculis  clausis  oreque  aperto  dor- 
mitat: saepe  vero  expergiscitur  ut  atque  pedes  versus  ab- 
domen attrahens,  manusque  movens,  vehementer  excla- 
mat. Ciborum  appetitus  deest.  Sitis  aucta.  Lingua 
muco  obtecta,  (llirudin.  medie,  jj.  Ammon.  niunat.  c. 
tart.  stibiat.)  2.  Somnolentia  totam  per  noctem.  Magna 
sanguinis  copia  ex  hirudinum  punctionibus  profluxerat. 
Symptomata  fere  eadem.  Dic  3.  cutis  calor  inultum 
imminutus:  pulsus  paululum  rarior,  respirandi  vero  dif- 
ficultas eadem.  Tussis  humidior.  (Calomel  | gr.  ires 
doses  p.  diem.  Empl.  vesic.  ordin.  ad  pectus.)  4.  No- 
cte praecedente  somnus  placidus,  licet  brevissimus,  prae- 

cipue  post  mediam  noctem  fossi  vehementi  interruptus. 
Dyspnoea  imminuta,  cutis  calor  fero  normalis.  Urina 
aquosa.  5.  Resp.  frcqucntior,  quam  <lic  praecedente,  5G. 
Rhonchus  mucosus  in  superiore  thoracis  parte,  tussisque 
humida  auditur.  Febris  eadem.  (Calomel.  c.  Sulph.  au- 
rat.  aa  f gr.,  p.  diem  II  doses.  Empl.  vesicat.  repetitum). 
6.  Resp.  eadem,  tussis  frequens,  humida.  Sudor  calidus 
per  aliquot  tempus  corpus  obtegit.  31  agna  animi  sensi- 
bilitas.  7.  Aegra  longioribus  intervallis  somnum  capit, 
faciliusque  respirat.  Sudor  vaporosus  totum  corpus  ob- 
tegit; cutem  mollem  ct  tractabilem  interdum  excipit. 
Tussis  rarior.  8.  Somnus  placidus  totam  fere  per  no- 
ctem. Resp.  40,  nec  difficilis.  Tussis  rarior.  3Iacies 
exigua.  Aegra  ter  magnam  muci  copiam  evomit:  quare 
pulveres  illi  removentur.  Inf.  rad.  Ipec.  (gr.  v)  ^jjj.  liq. 
k.  acet.  pulv.  Gum.  mimos,  aa  omni  hora  parvum 
cochlear  sumendum.  Empl.  vesic.  ord.  Diebus  sequentibus 
respirationis  frequentia  ad  normam  reducitur;  silescit  sen- 
sim tussis;  somnus  placidus  per  totam  noctem  aegram 
recreat.  Die  13.  resp.  fere  normalis;  tussis  rara;  cibo- 
rum appetitus,  animique  hilaritas  sensim  sensimque  redit. 

Quibus  in  thoracis  partibus  inflammationis  sedes 
fuerit,  perquirendum  oblertur.  Num  bronchitis,  an  pneu- 
monia, an  denique  pleuritis?  Atque  de  eo,  quod  inter 
illos  morbos  intercedit,  discrimine,  haec  in  medium  pro- 
ferre, haud  displicet.  P.  Fran7c  (1)  in  omnium  fere  pneu- 
monicorum cadaveribus,  bronchorum  inflammationem  in- 
venit; quod  etiam  Anilral  adnotat.  Praecipue  vero  in 
infantibus  bronchitis  facillime  in  pulmones  propagari. 


(1)  II,  231. 

rariusque  sola,  plerumque  pneumoniae  lobari  vel  interlo- 
bulari, quam  infra  exponere  in  animo  est,  conjuncta  e.ssc 
videtur.  — Andral  affert,  pleuram  in  pneumonicorum  ca- 
daveribus, aut  inflammatam  solum,  concretionibusque  al- 
buminosis  obtectam,  aut  ipsum  extravasatum  puriforme 
vel  serosum  in  thoracis  cavo,  plerumque  inveniri.  Atque 
P.  Frank  (1)  in  iis,  qui  ex  pleuritide  aut  pneumonia  de- 
cubuerant, rarius  pleuram,  plerumque  pulmones,  sine 
pleura,  inflammatos  se  invenisse  adnotat.  Laennec  cre- 
dit, plcuritidem,  non  pneumoniae  conjunctam,  in  cadave- 
ribus rarius  observari,  quod  plerumque  solvatur.  Num 
vero  haec,  praesertim  in  adultis  observata,  ad  infantes 
quoque  referenda  sunt?  — Quibus  phaenomenis  infan- 
tium pneumonia  a bronchitide  vel  pleuritide  distingui 
potest?  Mihi  quidem  certa  atque  diagnostica  symptomata 
ignota  sunt:  nisi  auscultationis  et  percussionis  signa  ex- 
cipias; quae  quidem,  quum  pneumonia  plerumque  ad  pri- 
mum modo  gradum  perveniat,  alia  se  habeant,  quam 
quae  in  adultis  nobis  obviam  fiunt.  Percussione  enim 
nunquam  fere  obtusus  sonus,  plerumque  imminuta  late- 
ris aegroti  resonantia  exoritur.  Cylindro  in  parte  ae- 
grota rhonchus  crepitans,  qui  saepius,  quam  in  adultis, 
in  rhonchum  mucosum  transit,  respirationisque  strepitus 
in  aliis  thoracis  partibus  paullulum  imminutus,  in  aliis 
vero  puerilis  auditur.  Atque  ipsa  plcuropneumonia  ad 
horas  vel  dies  nonnullos  praegressa,  respiratio  in  latere 
aegroto  clarior  est,  quam  ex  percussione  concludas,  ra- 
riusque plane  desideratur;  cum  in  infantibus  pleuriticis 
non  celeriter  magna  extravasati  copia  in  cavum  thoracis 


(1)  II.  123.  conf.  124.  136. 

effundatur  (1).  Hoc  loco  adnotandum  est,  thoracem  rha- 
chiticorum,  qui  nullo  pectoris  morbo  laborant,  male  con- 
formatum plessimetro  exploratum,  variis  in  regionibus 
obtusum  sonum  praebere  (Laennec).  Neque  raro  fit, 
ut  ob  ventriculi  intestinorumque  pneumatosin  aut  ob  lie- 
nis obstructionem,  ex  f.  intermittentibus , infantili  aetati 
haud  alienis,  exortam,  percussio  in  thoracis  regione  sini- 
stra inferiore  instituta,  fallacia  signa  manifestet.  Prae- 
terea observatio  laudata  processus  illos  organicos,  qui- 
bus valetudo  redit,  manifeste  ostendit.  In  universum  in- 
flammationes vel  congestiones  in  infantibus  celerius,  quam 
in  adultis,  oriri,  celerius  increscere,  celerius  denique  me- 
thodo, morbi  fiaturae  consentiente,  superari  videntur. 
Atque  crisin  illam  Hippocratis  (2)  in  infantibus  ocius, 
quam  in  adultis,  intrare,  a vero  haud  videtur  abhorrere. 
Crisis  autem  Galeni  plerumque  per  longius  temporis  spa- 
tium protrahitur.  Morbi  enim  acuti  infantium  rarius 
crisibus  solenmibus,  plerumque  intercisis,  «qut ei  et  Isvcrst. 
simul,  judicantur.  Quae  sententia  maximi  est  momenti 
in  curandos  infantium  morbos.  In  sunnnum  enim  discri- 
men res  adducitur,  quando  secretiones  atque  excretioncs 
ad  materiam  criticam  eliminandam,  nimis  violenter  et, 
ut  cum  Sydenhamo  loquar,  ultra  eum  concoctionis  gra- 
dum, ad  quem  humores  evacuandi  sponte  pervenerint, 
velut  praecoces  fructus,  eliciantur.  Cocta  nori  crilda 
sunt  medicanda.  Hippocrates. 

Crises  ipsas  perturbatio  critica  etiam  in  infantibus 

(1)  Qua  de  re  conf.  Laennec  T.  201. 

(2)  Hipp,  de  epidein.  III.  <5fi  rov  voxjv 

T«S  xQio-tas*  f<?ouivaq  ixi  cryn^tij  y oke&tfov  (ioxd^ 
fjti  to  a/isivoVy  7j  txt  to  %tii> ov. 

interdum  praecedit.  Tum  dcnuo  febris  exacerbatio,  so- 
mnolentia, vigiliae  aegros  molestant.  Quao  vero  sym- 
ptomata, nisi  crisis  mox  ea  sequitur,  ad  ingravescentem 
morbum  sunt  referenda,  aut  virium  vitalium  collapsum 

adduqunt.  Singulae  crises  hae  sunt* 

' 

1.  Crisis  resolutoria. 

Somnus  placidus  quavis  temporis  hora,  interdum 
die,  non  vero  nocte  oh  febrem  adauctam,  intrat ; primum 
brevis  est,  tussique  praecipue  interrumpitur,  deinde  vero 
ad  longius  tempus  coque  (1)  longius  perdurat,  quo  ju- 
niores sunt  infantes.  De  somni,  qui  infantium  morbos 
solvit,  longinquitate  adnotat  Siahl:  «coma,  non  turbulen- 
tum, sed  placidum,  licet  diu  ebriorein  instar  duravit,  non 
est  malum,  sed  sedat  ct  arcet  in  pueris  febrem. « 

Praeterea  somnus  non  solum  materiae  criticae  co- 
ctionem ejusque  eliminationem  accelerat,  sed  animum 
quoque  a morositate  atque  sensibilitate  aucta  liberat. 
Profecto  summo  jure  Hi pp.  dicit:  «vigiliae  vel  somnum 
inquietum  co  tutius,  quo  imperfectius  critica  evacuatio 
erat,  recidivam  pronuntiant. « 

2.  Crisis  cvacuatoria. 

a)  cr.  cvac.  idiostalica.  Membrana  bronchorum  mu- 
cosa sputum  concoctum,  album,  aequale  secernit,  cujus 
magna  interdum  copia  bronchos  obstruit.  Hinc  inter- 

(l)  Lactantes  enim  sani  primis  post  parium  diebus  unam  quo- 
tidie horam,  hebdomadi hus  sequentibus  horas  tres  pervigilant,  at- 
que per  reliquum  temporis  spatium  dormiunt:  anno  denique  dimi- 
dio peracto  ad  sedecim  horas  dormire,  octo  vero  per  diem  noclem- 
que  vigilare  solent. 


21 


dum  respiratio  tussisque  frequentior  proficiscuntur.  Adul- 
torum vero  pneumonia  interdum  sine  notabili  hujus  muci 
secretione  judicatur.  IVum  in  infantibus  quoque  hoc  ob- 
servetur, restat,  ut  perquiratur. 

b)  cr.  ev.  apostatica.  <*)  Crisis  per  sudorem  calidum, 
vaporosum,  universalem  omnium  certo  summa  est  in  in- 
fantium pneumonia.  » Majorem  « inquit  1*.  1'ran/c  (1)» 
certo  aegrotantium  numerum  sine  conspicua  ex  pulmo- 
nibus evacuatione  ac  per  solos  sudores,  cum  urina,  pu- 
rulentum et  album  sedimentum  habente,  judicatum  esse 
novimus.»  Animadvertendum  autem  est,  quod  in  lactan- 
tibus sanis  1 — 2 mensium  nunquam  sudor  observatur,  et 
ea  quidem  de  causa,  quia  cutis  eorum  resorbtio  validior, 
quam  secretio  est.  Postea  vero  cutis  tunctio  secernendi 
maxima  est;  quare  omnes  febres  acutae  per  sudores  fere 
solos  judicantur.  /3)  urina.  Lactantes  sani  saepissime, 
semper  vero  exiguam  tantum  urinam  mittunt,  quae  lim- 
pida, aquosa  nullam  uream  continere  videtur.  Inde  a 
mense  quinto  flavior  est  et  odorem  illum  lotii  peculia- 
rem quodammodo  emittit.  Itaque  quum  in  vita  normali 
parvi  sit  momenti  urina,  non  est,  quod  eam  in  morbis 
rarissime  materiam  criticam  excernere,  atque  per  totius 
febris  decursum  aquosam  limpidanique  esse  miremur.  — 
Ab  anno  secundo  urina  paullulum  coloratior  cernitur, 
atque  acid.  pliosplioricum  ureamque  continet:  atque  inde 
ab  hac  aetate  saepius  critica  est. 

II. 

W.  F.,  3*  annos  nata,  ob  arlhroeacen  vertebrarum 


(1)  II.  149. 

dorsalium  5—7,  paresi  extremitatum  inferiorum  conjun- 
ctam, V 33  in  clinicum  Cei.  Barex  recepta  est.  Graci- 
lis corporis  habitus:  kyphosis;  costae  ab  utroque  latere 
valde  compressae.  Aegram  leviter  emaciatam  febris  mo- 
lestabat hcctica.  Quae  vero  aeque  ac  paresis  exeunte 
mense  Junio  evanuerunt;  quo  tempore  simul  otorrhoea 
benigna  et  tinea  scuttullata  sunt  exortae.  Caetcrum  ae- 
grotans modice  erat  nutrita  atque  bene  sesc  habebat. 
Ineunto  mense  Junio  morbilli  eam  invaserunt,  qui, 
quamquam  lenem  et  regularem  decursum  habebant,  ta- 
men die  9 graviora  symptomata  provocarunt,  Resp.  74, 
alta,  celeris,  abdominalis.  In  ipsa  aeris  inspiratione 
inferior  thoracis  pars  minus,  quam  ceterae,  dilatatur,  et 
veluti  intus  retrahi  videtur.  Pulsus  110;  calor  eximius. 
Tussis  frequens.  Lingua  sicca,  hirsuta.  Quae  ex  aure 
profluunt,  male  olent.  Fluor  albus.  Per  dies  10  — 11. 
Resp.  rarior  quidem,  sed  difficilis;  pulsus  ccteraquc  fe- 
bris symptomata  eadem.  Lingua  nunc  liumida:  nunc 
subsicca,  muco  griseusculo  obtecta.  Die  12 — 13  febris 
vehementia  respirandique  difficultas  parum  imminutae 
erant.  14.  Sedes  fluidae  7 per  diem  superveniunt.  15. 
Resp.  60,  alta,  sublimis,  abdominalis.  Pulsus  150;  diar- 
rhoea saepissime  molestat.  Inde  a die  16.  per  totius 
morbi  decursum  resp.  60 — 70,  pulsus  150  — 160  invicem 
se  excipiunt.  17.  Diarrhoea  evanescit.  Abscessus  pone 
aurem  sinistram  scrophulosus  se  aperit.  Excoriatio  vagi- 
nae gangraenosa  cernitur.  19.  Respirationis  strepitus  in 
inferiore  dextri  lateris  parte  non  auditur,  et  in  regione 
ejusdem  lateris  subcapsulari  imminutus  animadvertitur. 
20.  Macies,  quae  in  dies  increverat,  summa;  cutis  laxa, 
cjusqnc  calor  normalis.  Pulsus  exilissimi.  Circa  ole- 

erano»  antibrachii  dextri  sugillatio,  quae  forma  rotunda 
lineas  plures  continet,  maculaeque  subcaeruleae  ad  glu- 
tae! maximi  dextri  regionem  dignosci  queunt.  Absces- 
sus ille  pone  aurem  gangraenescit.  Totum  corpus  ema- 
ciatum. 1 

Noctes  insomnes  fere.  21.  Pone  angulum  oculi  dex- 
tri externum  sugillatio  exoritur.  22.  Ulcera  gangraenosa 
nonnullis  in  locis  per  dies  sequentes  observantur.  Color 
speciem  cadaveris  praebet.  Frigus  totius  corporis,  trunco 
excepto  5 oedema  pedum.  24.  hora  matutina  quarta  mors. 

Sectio  cadaveris.  Pulmones  multis  in  locis  pleurae 

costali  inhaerent.  Inferior  sinistri  pulmonis  lobus  pri- 
mum inflammationis  gradum,  dextri  vero  hepatisationem 
rubram  ostendit}  in  cujus  lobulis  superioribus  simul  tu- 
bercula cruda  atque  excavationes  parvi  amplexus  obser- 
vatae sunt. — In  superficie  haemispliacrarum  cerebri  tu- 
bercula, pisi  circiter  magnitudine,  duo  in  dextra  hemi- 
sphaera,  unum  in  sinistra,  cerebri  vero,  quae  ea  inclu- 
dit, substantia  normalis  cernuntur.  Intussusceptio  in  je- 
juno. Quae  in  vertebris  aliisque  organis  inveniuntur, 
non  ad  morbum  nostrum  sunt  referenda. 

Respiratio  igitur  ob  malam  thoracis  conformationem 
valde  cohibita,  alta  atque  abdominalis,  ejusque  fre- 
quentia maxima  erat,  lloc  loco  adnotamus,  ex  diversa 
kyplioseos  sede  diverse  thoracem  deformari,  exindeque 
respirationis  rhythmum  vario  modo  a normali  deflectere 
Cum  enim  kyphosis  inferiores  vertebras  dorsales  vel  lum- 
bales occupet:  sternum  a vertebrarum  columna  icrsus  an- 
terius magis  procedit , magisque  ad  horizontalem  dire- 
ctionem vergit.  Costae  ab  utroque  latere  compressae} 
earumque  incurvatio  minuitur.  Abdominis  igitur  viscera, 

partesque  in  inferiore  thoracis  cavo  silae  comprimuntur, 
atque  diaphragmatis  descensus  impeditur.  Inde  respira- 
tio frequens  et,  ut  mihi  quidem  videtur,  praecipue  alta 
exoritur.  Puella  quaedam  54  annos  nata,  quae  iu  clini- 
cum cel.  Barez  recepta,  descriptum  illum  thoracem  prae- 
bebat, plerumque  38  intra  minutam  respirabat;  quod  ex 
respirationum  observatione,  sedulo  atque  saepissime  fa- 
cta, comperi.  Cum  vero  kyphosis  superiores  dorsi 
> ertehras  occupet  t sternum  ad  vertebrarum  columnam 
movetur ; costae  vero  ab  utroque  latere  compressae,  de- 
orsum trahuntur.  Quo  sub  rerum  statu  respiratio  magis 
cohiberi  videtur.  Infantem  quendam,  34  annos  natum, 
cujus  thorax  eo  modo,  quem  diximus,  deformatus  erat, 
58  intra  minutam  respirantem  videmus.  Praeterea  cum 
illis  thoracis  deformationibus  cordis  hypertrophia  non 
raro  conjuncta  est.  Quotiescunquc  igitur  acuti  pectoris 
morbi  infantes,  quorum  thorax  e.  g.  ex  rhachitidc  vel 
spondylarthrocace  deformatus  est,  invaserit  t repiratio 
multo  magis,  quam  in  uliis  cohibetur,  atque  facile  pneu- 
monia et  catarrhali  commutari  possunt.  Quare  thorax 
semper  cylindro  accurate  exploretur  nccessc  est. 

Praeterea  dyspnoea  alia  in  lactantibus,  alia  in  ae- 
tate provectioribus  apparere  videtur.  Quotiescunquc  re- 
spiratio ex  causa  aliqua  cohibetur:  frequentior  fit  atque 
illorum  musculorum  motu,  qui  a.  n.  faciali,  phrenico, 
accessorio  ll  illisii  nervis  cervicalibus  et  dorsalibus  ramos 
accipiunt,  plus  minusve  adjuvatur.  Musculi  vero  colli 
humerique  in  lactantibus  sanis  parum  sunt  exculti;  at- 
que respiratio  valde  frequens,  sublimis  vero,  nec  magna 


cernitur  (1).  Itaquo  si  lactantes  dyspnoea  laborent,  prae- 
cipue vero  si  inspiratio  doloris  exacerbatione  cohibeatur: 
thoracis  ipsius  motus  vix  fere  conspici  licet;  magnusque 
respirationum  numerus  facilius  diaphragmatis  agitatione, 
atque  pinnarum  nasi  deductione,  quam  thoracis  ipsius 
motu,  indicatur.  Anno  (2)  autem  primo  praeterlapso 
respirationis  frequentia  sensim  decrescit,  ejus  vero  inten- 
sitas,  ut  ita  dicam,  augetur.  Vesiculae  pulmonales  am- 
plius quasi,  quam  in  adultis,  aere  expandi  videntur. 
(Laennec).  Respirationis  strepitus  puerilis.  Praecipue 
inspiratio  profunda.  Diaphragma  ob  hepatis  volumen 
imminutum  profundius  descendit.  DIusculi  colli  hume- 
rique magis  exculti.  In  his  igitur  infantibus,  pneumonia 
correptis,  thoracis  ipsius  motus  frequentes,  celeres  ctc. 
nec  non  vehementes  musculorum  colii  humeriquo  agita- 
tiones facile  conspiciuntur. 

In  adultis  nulla  inter  dyspnoeam  atque  inflammatio- 
nem ratio  interdum  observatur.  Sunt  enim,  qui  magna 
dyspnoea  laborent,  quamquam  primi  gradus  inflammatio 
exiguam  pulmonum  partem  occupavit.  Alii  vero,  pneu- 
monia secundi  vel  tertii  gradus  correpti,  nulla  spccta- 


(1)  Dimensio  thoracis  a parte  superiore  manubrii  usque  ail 
scrobiculum  cordis  post  partum  est2i",  mense  secundo  3",  quinto 
110,10  4".  Ambitus  thoracis  hosce  per  menses  a 12"  ad  n,,t 
dimensio  ab  humero  ad  humerum  a 5"  ad  7"  pervenit. 

(1)  A mense  nono  usque  ud  annum  octavum  dimensio  inter 
claviculam  coslamque  duodecimam  o 4"  usque  od  7"  crescit. 
Longitudo  sterni  in  neonatis  2£",  primo  anno  3",  secundo  usque 
ad  quartum  4",  septimo  5"  est.  Ambitus  thoraci*  post  port„m 
13",  post  unum  annum  17",  tribus  annis  praeterlapsis  10",  quin- 
que 19",  septem  20"  est.  Spatium  ab  humero  ad  humerum  a 
4j"  ad  9£"  crescit.  Uurdacli. 

bili  respirandi  difficultate  molestantur.  Num  in  infanti- 
bus quoque  inflammationis  vehementia  dyspnoeae  semper 
respondeat,  observatione  admodum  digna  videtur  esse. 
»La  dyspn^e,  inquit  Andral  (1),  clle-m6mc  peut,  d’ail- 
leurs,  ne  pas  exister,  comme  dans  beaucoup  de  pneu- 
monies  des  adultes.-  Quam  vero  rem  vir  ille  accura- 
tius non  explicavit. 

Exitu,  supra  recensito,  lethali  hanc  rem  accuratius 
adumbrare  moveor.  Crises,  quas  supra  annuimus,  sibi 
vindicant,  et  regimen  quoddam  morbi  naturae  consenta- 
neum, et  certam  virium  vitalium  constitutionem,  quam 
vero  in  infantibus  interdum  desideramus.  Cujus  rei  causae 
hae  fere  sunt.  Cum  semper,  febri  quavis  longius  per- 
manente, vires  languescant,  id  co  facilius  in  infantium 
morbis  intraro  nemo  non  intelligit.  Somnus  enim  per- 
turbatus, cibus  potusque  soliti  subtracti*  reactiones  fe- 
briles, quae  in  quovis  fere  morbo  acuto  occurrunt,  res 
sunt, quae  infantium  vires  valde  debilitant.Quod  minime  omit- 
tendum. Praesertim  in  inflammationibus  ante  omnia  ju- 
sto tempore  effrenata  naturae  medicatricis  molimina  ad 
normam  perducantur,  ncccssc  est,  ne  naturae  vires  et  ad 
crises  provocandas  easque  ad  finem  perducendas  deficiant. 
Animadvertendum  autem  est,  primis  morbi  stadiis  impe- 
ritos medicos  spuriam  illam  debilitatem  facile  pro  vera 
accipere,  atque  interdum  summo  tantum  opere  dijudicari 
posse,  vires  infantium  oppressae  an  debilitatae  sint.  Ac- 
cedit, ut  rhythmus  morbi  normalis  valde  perturbetur,  si 
quidem  morbi  chronici  et  acuti  vel  cacochymiam  vel  vi- 
res debilitatas  adduxerint.  Observationibus  nostris  duos 


(1)  FaG-  t>52. 

praecipue  pneumoniae  characteres  exhibuimus.  Aut  enim 
symptomata  inflammationis  urgentia  reactioi>esquc  fehriles 
initio  paullulum  quidem  remittunt:  crises  vero  omnino 
non  occurrunt,  vel  imperfectae  sunt.  Dyspnoea,  quam- 
quam paullulum  imminuta,  pertinax  tamen  remanet,  fe- 
brisque characterem  sthenicum  sensim  sensimque  amittit. 
Mors  serius  ocius  intrat.  Aut  inflammationis  sympto- 
mata brevi  tantum,  methodo  satis  apta,  infrangantur; 
mox  autem  horarum  decursu  graviora  fiunt.  Mors  exi- 
guo temporis  spatio  praterlapso,  deterrimis  symptoma- 
tibus, aegros  excipit.  Atque  saepe  .mirati  sumus,  quod 
pneumonia,  emaciatos  atquo  debilitatos  infantes  inva- 
dens, talia  tamque  gravia  inflammationis  symptomata 
adducat. 

III. 

Puella  quaedam,  4 annos  nata,  habitu  scrophuloso, 
toto  corpore  emaciata,  oh  blcpharophthalmiam  scrophu- 
losam  in  clinicum  cel.  Barez  recepta  erat.  Die  12.  Nov. 
subito  febris  acuta  eam  invasit.  Itesp.  78,  brevis  alta, 
abdominalis ; interdum  brevi  peracta  inspiratione  thorax 
non  movetur,  celerrime  vero  expiratio  subsequitur.  Tus- 
sis rara.  Pulsus  160.,  vehemens}  cutis  sicca  magno  ca- 
lore incalescit.  Oedema  pedum,  cruris,  manus,  anfibra- 
chii,  et  palpebrae  oedematosae  oculos  plane  fere  obte- 
gunt. Facies  tumida,  genae  subrubrae,  nariumque  didu- 
ctio vehemens.  Interdum  aegrota  in  lectulo  sese  tollit; 
atque  erecta  cervice  spiritum  ducit;  avide  haurit  potum. 
Urina  pauca,  subrubra.  (Ilirud.  mcd.  vj.  Nitrum.)  13. 
Dyspnoeae  febrisque  vehementia  paullulum  imminuta. 
Hcsp.  46.  Oedema  paullulum  decrescit.  Calomel.  14.  No- 

ctc  praecedente  somnus  brevis , interruptus.  Resp.  40, 
alta,  difficilis.  Febris  eadem,  quae  heri.  Decubitus  in 
latus  sinistrum.  15.  IVox  insomnis  fere.  Mane  pulsus 
frequentissimi : calorque  auctus.  Accedit  hora  pomeri- 
diana  magna  respirandi  difficultas,  pcdcdentim  horarum 
decursu  increscens.  Mors  versus  vesperam. 

16.  Sectio  cadaveris;  In  basi  pulmonis  sinistri  in- 
flammatio primi  gradus,  ejusque  apice  plures  vomicae  tu- 
berculosae, nucis  avellanae  magnitudine,  inveniuntur.  Per 
caetcras  pulmonum  partes  tubercula  cruda  dispersa  sunt. 
Bronchorum  membrana  mucosa  rubra,  mucoque  tenace 
albido  obtecta.  Pleura  pulmonibus  non  adhaeret.  Cae- 
tera  organa  integra. 

Hoc  loco  eam  rem,  quod  oedema  circa  maleolas  vel 
in  dorso  pedis,  aliisque  in  partibus  jam  ineunto  morbo, 
non  morbo  progresso,  hac  in  aegra  conspicuum  erat,  in 
medium  protulisse  haud  poenitebit.  Nam  si  quis  hoc  re- 
spiciat,  atque  in  acutissimam  febrem  magnamque  dys- 
pnoeam, animum  intendat:  pericarditidem  adesse,  inc- 

unte  quidem  morbo  facile  credat.  Quae  quidem  senten- 
tia handquaquam  perversa  est.  Nisi  enim  auscultationis 
ct  percussionis  signa  excipias,  nulla  certa  sunt  sympto- 
mata, quibus  pericarditis  a peripneumonia  vel  in  infan- 
tibus vel  adultis  distingui  possint.  Quae  enim  pericar- 
ditidis symptomata  medici  celeberrimi  recensent:  pulsum 

frequentissimum,  durum,  aut  exsudatione  facta,  debi- 
lem, irregularem,  inaequalem,  intermittentem , cordis  pal- 
pitationes, dyspnoeam  anxietatemque  maximam,  lipo- 
thymiam,  sudores  frigidos;  c pallorem  faciei,  dolores  ad 
sternum : ea  omnia,  nisi  morbus  jam  adoleverit,  sese  of- 
ferunt, aut,  ubi  occurrunt,  incerta  sunt  atque  dubia. 

Praeclaro  haec  observatione  a Ixtenneccio  (1)  facta  fir- 
mantur. P.  Frank  (2)  discrimen,  inter  pericarditidem  ct 
pneumoniam  intercedens,  incertum  esse  adnotat,  »rarum- 
quc  fuit,  inquit,  cor  solum,  non  caetera  simul  thoracis 
viscera  aegrotasse.«  Huic  J\I.  Corvisart  adsentit.  Atque 
JIope  ct  ipse  pericarditidem  non  raro  via  tantum,  quae 
vocatur,  negativa  (voic  d’exclusion  Andral)  dignoscendam 
esse  opinatur. 

I 

IV. 

M.  R. , 3 annos  nata,  habitu  scrophuloso,  Ophthal- 
mia scrophulosa  in  clinico  cel.  Barez  laborabat.  Ex- 
eunto mense  Junio  morbillis  est  correpta,  qui  regulari- 
ter per  singula  stadia  decurrentes,  die  9.  Juli  febrem 
continuo  - remittentem,  exilemque  maciem  reliquerunt. 
Dcsquamationis  stadio  pluries  extremitates  frigidae  ob- 
servabantur. f.  Pulsus  120;  cutis  calor  paullulum  au- 
ctus; resp.  40.  Tussis  bumida  neque  tamen  frequens 
auditur.  Neque  ciborum  appetitus  deest:  neque  somnus 
perturbatus.  Vultus  tristis  et  ad  omnia  fere  immobilis. 
ll.Oct.  ad  haec  symptomata  ciborum  appetitus  prostratio, 
morositas,  inquietudo,  summaque  irritabilitas  accedunt: 
atque  macies  in  dies  increscit.  13.  Pallor  faciei  cada- 
verum colori  persimilis.  14.  Resp.  40,  alta,  abdominalis: 
pinnarum  nasi  diductio.  Pulsus  150,  debilis.  Totum 
corpus  emaciatum : labia  sqamis  fuscis , lingua  muco  al- 
bido obtecta.  Cibos  recusat:  silens  et  quieta  io  dorsum 
decumbit:  interdum  voce  submissa  exclamat  lacrymasque 


(1)  II,  pag.  56. 

(2)  II,  136. 

cftundit.  Diebus  sequentibus  nulla  symptomatum  muta- 
tio. 17.  Pallor  faciei  maximus ; tempora  collapsa:  oculi 
concavi.  Aegra  inspirando  valde  nasi  alas  expandit,  at- 
que os  aperit.  Rcsp.  46,  alta,  collaris,  suspiriosa.  Pars 
thoracis  inferior  in  inspiratione  fere  non  dilatatur.  Foe- 
torexore;  extremitates  frigescunt:  summa  apathia.  Mors 
hora  tertia  pomeridiana.  Sectio  cadaveris:  Seri 
quantitas  nimia  inter  duram  matrem  et  araclinoideam. 
Exsudatum  fere  thalcri  magnitudinis  flavum  in  media 
hacmisphaerac  cerebri  regione  arachnoideae  inhaeret. 
Lobi  utriusque  pulmonis  infimi  hepatisationem  fere  ru- 
bram, multaque  tubercula  et  emollita  et  cruda  ostendunt. 

V. 

E.  II.  3 annos  nata  oh  ophthalmiam  scrophulosam 
in  clinicum  cel.  Barez  V*  recepta  est.  Incunte  mense 
Julio  morbilli  eam  invaserunt,  qui  vero  nullo  modo  a 
regulari  decursu  deflectebant.  Desquamationi  satis  ma- 
gnae febris  continuo -remittens  supervenit.  Pulsus  per 
totius  morbi  decursum  115 — 138,  rcsp.  38— -46  invicem 
sese  exceperunt.  Tussis  humida.  Multa  autem  graviora 
symptomata,  desquamatione  vix  soluta,  simul  accesserunt. 
Aegra  in  lectulo  incumbit,  capito  pcctoreque  con- 
versis ad  extremitates  inferiores,  versus  abdomen  re- 
flexas: nihilquc  interroganti  respondens  oculisque  clau- 
sis dormire  videtur.  Saepe  vero  repente  sese  tollit,  at- 
que erecto  capite  vehementissimos  clamores  ejicit.  Quo 
facto  aut  in  situ,  supra  dicto,  omisso  fletu,  recumbit: 
aut  caput,  vcluti  plumbeo  refertum,  huc  illuc  circumja- 
ctat.  Qua  via  contusio  exindeque  inflammatio  ad  dex- 
trum tuber  frontale  exorta  est,  quae  sub  finem  vitae  in 

absccssnm  abiit.  Vociferationes  illae,  per  diem  noctem- 
que assiduae,  singulis  in  paroxysmis  exsurgunt.  Die  15 
mane  maxima  inquietudo,  antea  nondum  observata,  as- 
siduaque  ex  altero  latere  in  alterum  capitis  jactatio,  stri- 
dor dentium  accedit.  Resp.  46,  pulsus  144.  Calor  to- 
tius corporis  eximius.  16.  Ilora  noctis  tertia  mors.  18- 
Sectio  cadaveris.  D um  cerebrum  c cranii  cavo  sol- 
vitur, permagni  seri  copia,  ut  nobis  visum  est,  ex  ven- 
triculo quarto,  effluit.  Omnes  ventriculi  valde  dilatati. 
In  infima  sinistri  pulmonis  parte  inflammatio  primi  gra- 
dus exiguam  tantum  partem  tenet. 

Alercrombie  (1)  pneumoniam  ad  eos  morbos,  quibus 
non  raro  encephalitis  superveniat,  refert.  Andral  (2) 
deliria  in  iis  praesertim  pneumonicis,  qui  gravi  dyspnoea 
laborabant,  observavit,  in  eorumque  cadaveribus  aut  ma- 
nifestam cerebri  ejusque  tunicarum  inflammationem,  aut 
(quod  saepius)  seri  quandam  copiam  in  ventriculis  basi- 
que cranii  invenit.  Interdum  vero  nec  cerebrum,  nec 
ejus  tunicae  a statu  normali  aberrabant.  Quas  vero 
morbosas  mutationes  cerebrum  ejusque  integumenta  in 
infantibus,  pneumonia  atque  deterrimis  illis  symptomati- 
bus correptis,  praebeant,  res  est  observatione  accurata 
dignissima. 

VI. 

F.  L.,  8 annos  natus,  robusto  corporis  habitu,  scar- 
latina regulariter  praegressa  laboraverat.  Tum  denuo  fe- 
bri acuta  correptus,  in  clinicum  cel.  Sare % receptus  est. 


(1)  m. 

(2)  533. 

26.  Nox.  Decubitus  in  dorsum:  vultus  anxius.  Facies 
tumida,  rubra;  oculi  splendent:  nares  pinnis  diductis  mo- 
ventur; os  apertum.  Res.  52,  brevis,  anhelosa,  alta,  su- 
blimis. Tussis  rara,  praecipue  ad  quemvis  corporis  mo- 
tum, auditur.  Pulsus  120,  cutis  calor  auctus.  Hirudin. 
12.  Nitrum.  27.  Somnus  per  noctem  inquietus.  Rcsp.46. 
Pulsus  115.  Calomel  c.  Digital.  28.  Rcsp.  48.  Pulsus 
54.  Non  tam  anxia,  quam  heri,  aegroti  respiratio.  Empl. 
vesic.  ad  pectus.  29.  Rcsp.  44,  brevior  difficiliorque, 
quam  dic  antecedente;  vehemens  pinnarum  nasi  diductio. 
Tussis  nec  frequentior,  nec  hurnida.  Pulsus  70.  Facies 
apathiam  quandam  ostendit.  Mors  sequente  die  intra- 
vit. 31.  In  sectione  cadaveris  in  thoracis  cavo 
sinistro  unam  circiter  libram  extravasati  puriformis,  pleu- 
ramque inflammatam  invenimus.  Inferior  sinistri  pulmo- 
nis lobus  primum  inflammationis  gradum  ostendit. 

vn. 

Infans  quidem,  duos  annos  natus,  ob  arthrocacen 
indicis  et  medii  manus  dextri  in  clinicum  Cei.  Jfarez  re- 
ceptus est.  Habitu  scrophuloso,  laxo,  ceterum  sanus. 
Subito  febris  acutissima  eum  invasit.  Resp.  frequens, 
brevis,  aliaque,  quae  de  pneumonia  supra  allata  sunt, 
symptomata  observabantur.  Tussis  autem  rarissima  et 
brevis  erat : vix  profecto  audiebatur.  Ad  irritum  cecidit 
methodus  antiphlogistica.  Quinque  diebus  praeterlapsis 
aegrotus  mortuus  est.  In  cadaveris  sectione  in  utnus- 
que  pulmonis  radice  inflammationem  primi  gradus  inve- 
nimus. 

Tussis  igitur  brevis,  rarissima  hunc  aegrotum  mo- 

lestatj  atque  in  aliis  quoque  raram  eam  esso  observa- 
vimus. En  Sydenhami  (1)  verba  do  plcuritidc:  »Est,  in- 
quit, ubi,  morbo  admodum  invalescente  et  v.  s.  non  ce- 
lebiata  aeger  ne  tussire  quidem  valeat,  sed  immani  dys- 
pnoea laborans  tantum  non  suffocetur  inflammationis 
vi.»  Atque  Andral  adnotat,  inter  inflammationis  vehe- 
mentiam atque  tussim  nullam  intercedere  rationem,  nec  si 
intensivam  ejus  vim  nec  frequentiam  respicias.  Interdum 
vero  tussis  frequens  et  ita  vehemens  est,  ut  sudor  non- 
nullas corporis  partes  obtegat.  Infantem  quendam  in 
policlinico  cel.Barez,  duorum  annorum,  tussi  convulsiva 
atque  pneumonia  correptum,  vehementissima  tussis  singu- 
lis in  paroxysmis  invasit,  in  quibus  mucus,  striis  sangui- 
nolentis intertinctus,  vehementer  exspuebatur.  Silen- 

tio non  praetereundam  censeo  Burdachu  annotationem, 
tussim  in  lactantibus  1 — 2 mensium  omnino  deesse,  vocem 
vero  raucam  asperamque  audiri.  Sed  in  geminis  unius 
mensis  confirmatam  tussim  nuper  observatam  fuisse,  com- 
pertum habeo. 

Plerumque  tussis  cum  clamore  lacrymisque  conjun- 
cta est.  Lactantes  vero  1-2  mensium  nu inquam  lacry- 
mant.  Omnes  infantes,  pneumonia  correpti,  multis  bre- 
vibusque intervallis,  suffocati  quasi,  saepissime  atque  in- 
terrupti inspirantes,  voce  rauca  exclamant,  pectus  vel 
abdomen  notabili  modo  non  moventes.  ' Decrescente 
pneumonia  aegroti  continenter  et  vehementiores  et  altio- 
res  edunt  clamores;  quos  saepius  etiam  in  expiratione 
audimus. 


(1)  pag.  229. 

§.  7. 

Adumbrato  igitur  pneumoniae  decursu  exemplisque 
illustrato,  pauca  adhuc  de  ipso  morbi  initio  adjicere, 
haud  alienum  a meo  consilio  existimo. 

Plerumque  catarrhus  vel  f.  catarrhalis  pneumoniam, 
infantium  praecedit.  Qui  quidem  metascliematismus  tum 
praecipue,  quum  regimen  non  inflammationis  naturae  con- 
sentaneum est,  raro  vero  ultro  ex  occulta  aeris  disposi- 
tione proficiscitur,  et  in  quibusdam  epidemicis  constitutio- 
nibus saepius  occurrit.  Sic  Sydenham  (1)  tusses  epide- 
micas, quibus  pleuritis  vel  pneumonia  sponte  supervenie- 
bat, descripsit:  atque  anno  1709  llomac  aquilones  venti 
et  tempestas  frigida,  diu  durans,  talem  constitutionem 
effecerunt,  quam  Lancisius  observavit,  conf.  Burserium(2). 
Symptomata  vero,  quae  hanc  inflammationis  ah  bron- 
chis ad  pulmonis  parenchyma  propagationem  comitan- 
tur, nunc  graviora  illa,  supra  a nobis  recensita,  nunc 
vero  mitiora  sunt  atque  ex  catarrho  inflammatorio  pro- 
fluere videntur.  Inde  difficilis  hujus  morbi  diagnosis  co- 
que difficilior,  quod  inflammatio  interdum  exiguam  tan- 
tum pulmonis  partem  corripit.  — Si  vero  pneumoniam 
per  se  habemus,  non  eam,  quae  alio  morbo  supervene- 
rit: ante  ipsam  inflammationis  accessionem  pedes  manus- 

que  plerumque  frigescere,  deinde  calorem  cutis  eximium, 
aliaque  ennarrata  symptomata  subsequi  videmus.  Num 
vero  horror,  vel  convulsiones,  quae  incunte  f.  intermit- 
tente interdum  observantur,  vehementem  hanc  frebrem 


(1)  pag.  213. 

(2)  I,  357. 

praecedant,  ignoro.  Do  pleuritide  aicca  quidem,  eam  in 
infantibus  a convulsione  universali  saepe  initium  capere, 
adnotat  Sioll  (1). 

Exoritur  interdum  pneumonia  in  addultis  praecipue 
plethoricis,  ex  synocha,  ad  quam,  per  aliquot  dies  sine 
ulla  singuli  organi  affectione  protractam,  tussis,  respi- 
ratio frequens,  nec  vero  frigus,  nec  pectoris  dolor  acce- 
dunt. Quod  initium  fallax  medicos  interdum  latet,  qui 
tussim,  facilem  interdum,  ex  f.  catarrhali,  respirationem 
vero  frequentem  ex  systematis  vasorum  perturbatione 
ortas  esse  credant.  Num  ex  hac  febri,  quam  veteres  f.  ' 
peri  pneumonicam  appellant,  infantium  pneumonia 
aliquando  originem  ducat,  inquirendum  restat. 

Prae  ceteris  vero  morbis  phthisi  pneumonia  super- 
venit. Cujus  phaenomeni  causam  nemo  est,  qui  nesciat. 
Plenque  infantes,  qui  in  clinico  cel.  Barez  pneumonia 
correpti  sunt,  vel  tubercula  vel  excavationes  tuberculo- 
sas in  pulmonibus  reconditas  celabant.  Neque  raro  in- 
fantes, phthisicos  totoque  corpore  emaciatos,  subito  in 
pneumoniam,  gravia  interdum  symptomata  afferentem  ce- 
leriterque  plerumque  mortiferum,  incidisse  observavimus. 
Quod  de  aliis  quoque  morbis  dicendum  est.  Neque  enim 
rarum  est,  infantes,  atrophia  vel  phthisi  mescraica  cm.v 
ciatos , subito,  leni  tantum  refrigeratione  praegressa, 
enteritide  vel  peritonitide  corripi.  Recte  igitur  Harris 
de  infantibus  adnotat,  «macilenti  et  strigosi  in  febres  in- 
flammatorias sunt  proni  ut  plurimum«  ; quamquam  hujus 
phaenomeni  causa  ei  foriassc  ignota  erat. 

Praeterea  inter  pneumoniam  secundariam  prae  om- 


(1)  Pag.  77. 

nibua  exanthematica  est  afferenda.  Pneumonia  exanthe- 
mata aut  comitatur,  aut  sequitur.  Exanthema  vero  ipsum  aut 
decursum , a natura  destinatum,  absolvit,  aut  evanescit. 
Pneumonia  vero  aut  causa  decursus  anomali  exanthema- 
tum, aut  ejus  effectus;  aut  denique  uterque  morbus  ex 
uno  eodemque  fonte  profluit.  De  singulis  exanthema- 
tibus haec. 

P.  Frank  (1)  erysipelas  a facie  ad  fauces,  aspe- 
ram arteriam  pulmonesque,  sine  phlogoseos  interruptione 
penetrasse  adnotat;  quae  vero  pneumonia  a pn.  ervsi- 
p e latos  a valde  differt.  Interdum  recedens  erysipelas 
subito  pneumoniam  adducit.  Quo  vero  modo  saepius 
adultorum,  quam  infantium  pneumonia  nascitur. 

Quae  cutis  inflammatio  a scarlatina  exoritur,  in- 
terdum per  faucium  membranas  ad  pulmones  propagatur, 
Frank  (2);  atque  scarlatinam  gravem  sub  efflorescentia 
cum  pneumonia  interdum  conjunctam  esse,  neminem  la- 
tet. [Burserius  (3).]  Neque  tam  raro  fit,  ut  ob  refrigera- 
tionem vel  ob  calefacientem  nimis  medendi  rationem  vel 
diaetam  scarlatina  subito  retro  agatur,  pneumoniamque, 
letlialem  plerumque,  adducat.  Atque  post  ipsam  epider- 
midem separatam,  praecipue  post  paucam  desquamatio- 
nem  metastases  ad  pulmones  observantur. 

Ad  variolas,  malignas  imprimis  vel  anomalas, 
praecipue  suppurationis  stadio  pneumonia  accedit. 

Neque  miliaria  semper  mitis  est,  et  aliquando 
pneumonia  complicata. 


(1)  III.  pag.  29. 

(2)  III.  pag.  70. 

(3)  II.  pag.  53. 

Miliaria  autem  larvata  sub  pneumoniae  specie,  quam 
Burserius  (1)  describit,  in  infantibus,  ni  fallor,  nondum 
observata  est.  Sed  prae  omnibus  morbillos,  nono 
plerumque  die,  evanescente  jam  exanthemate,  pneumonia 
sequitur.  Atque  si  quidem  Sydenham  (2)  recte  aduotat, 
«infantes  praesertim  sub  regimine  calidiore,  aut,  qui  ca- 
lidioribus usi  sunt  medicamentis  ad  promovendam  mor- 
billorum eruptionem,  huic  malo  sunt  obnoxii « interdum 
tamen  etiam  sub  recta  curatione  non  praecaveri  posse 
videtur,  ut  pneumonia  avertatur. 

Pertussis  quovis  morbi  stadio  tum  vero  praecipue 
in  pneumoniam  vel  pleuritidem  transit,  primum,  si  stadio 
catarrhali  febris  est  vehemens,  tum  si  infantes  robustos 
invadit,  denique  si  sub  genio  inflammatorio  occurrit. 
Quare  Sydenham  (3)  in  pertussi  venaesectionem  ingens 
appellat  solatiuin. 

PNEUMONIA  PROFUNDA  VEL  CENTRALIS. 

Haec  rarissime  in  cadaverum  sectione  observatur, 
quoniam,  nisi  dissolvatur,  plerumque  in  pn.  superficialem 
transit.  Ea  autem  hoc  nomine  significatur  pneumoniae 
species,  quae  centralem  pulmonis  partem  occupet,  neque 
ad  ejus  superficiem  propagetur.  Eadem  cum  pneumonia 
lobari  symptomata  communia  habet:  auscultationis  au- 
tem vel  percussionis  signa  plerumque  desiderantur. 
Quamquam  Laennec  (4)  nonnulla  refert}  quae  vero  alii 
celeberrimi  scriptores  plane  rejiciunt. 

(1)  424. 

(2)  pa£.  168. 

(3)  170. 

(4)  On  enteml,  inquit,  profondement  le  rate  crepitant,  et  su- 

PNEUMONIA  LOBULARIS,  INTERLOBULARIS;  HY- 
PERNAE3IIE  LOBULAIRE  ANDRAL. 

Per  diversa  pulmonum  loca  dispersi  sunt  humores, 
qui  pisi  vel  nucis  avellanae  vel  pomi  aurauti  magnitu- 
dine, incisione  facta  superficiem  laevem,  aequalem,  sic- 
cam interdum  ostendunt,  indurati  aut  molles,  colore  rubro 
vel  griseo  a parenchymate  circumdante  distincti  sunt, 
atque  fundum  vitri,  aqua  communi  impleti,  petunt.  Du- 
ritiei et  consistentiae  gradus,  atque  color  ille,  quem  modo 
diximus,  ex  vario  inflammationis  gradu  atque  intensitate 
diversi  sunt.  Louis  de  la  Berge  parenchyma,  quod  tumo- 
res circumdat,  non  mutatum  vidit;  %/indral  (1)  vero  id 
non  raro  magno  incolorati  seri  copia  infiltratum  esse  ad- 
notat.  Tumores  vel  pauci  vel  multi,  nullo  ordine  ser- 
vato, per  pulmonum  lobos  sparsi  sunt,  quamquam  ple- 

* 

rumque  ad  bronchiorum  radicem  occurrunt.  Bronchi 
saepe  variis  in  locis  dilatati  eorumque  superficies 
interna  rubicunda  iudurata  vel  emollita  cernuntur, 
atquo  bronchia , circa  tumores  circumsita , Louis 
de  la  Berge  inflammata  vidit.  Interdum  tubercula 

perficiellement  le  bruit  respiratoire  naturel,  et  quelquefois  m£me 
pue'ril.  Si  cette  pneumonie  est  parvenue  au  6econd  degrd,  c’est 
la  respiration  bronchique  qu’on  entend  profonde'ment,  et  dans  un 
point  plu*  rapproclie'  de  l’oreille,  on  distingue  le  bruit  d’expansion 
pulmonairc.  Enfin,  1’orsque  l’inflammalion  fait  des  progres,  on  en- 
tend  qu’elle  s’approclie  de  la  surface  du  poumon , on  reconnalt 
que  le  bruit  respiratoire  occupe,  a chaque  exploration,  une  epais- 
seur  moindre , et  que  le  rale  crdpetant  ou  la  respiration  bronebi- 
qne  s’approcho  dejour  en  jour  des  parvis  tlioraciques,  et  vient  en- 
fin  y nlioutir  par  un  point  qui  dans  les  premieres  lieures  pourrait 
»Mre  eouvert  avec  le  doigt. 

(1)  png,  44‘). 

ei  cruda  et  emollita  vel  lobi  alicujus  licpatisatio  si- 
mul cum  illis  tumoribus  observantur. 

Quam  pneumoniae  speciem  Louis  de  la  JBerge  duo 
in  stadia  dividit.  Primum  esse  stlienicum  dicit,  quo  acu- 
tae febris  charactere  sthenico  prae  se  ferentis  signa  obser- 
vantur; secundum  asthenicum,  quod  maciem  aliaque  debi- 
litatis symptomata  adducit.  Illud  breve  est,  lioc  ad  longius 
tempus  plerumque  protrahitur. 

Acuta  hujus  morbi  species  eadem  plerumque,  quae 
f.  catarrlialis  vel  bronchitis,  symptomata  prae  se  fert.  Ne- 
que auscultatio  neque  percussio  ulla  signa  plerumque  ma- 
nifestat^). Exoritur  haec  pneumonia  ex  f.  cata rrhali  vel 
bronchitide;  non  raro  exanthemata,  praecipue  morbillos, 
aut  comitatur  aut  sequitur. 


Caput  II. 

PNEUMONIA  CHRONICA. 

' 

Veteres  pneumoniam  chronicam  vulgarem  esse  mor- 
bum opinati  sunt,  quoniam  plerumque  cum  phthisi  vel 
plcuritide  chronica  eam  confundebant.  Hoc  loco  eam 
pn.  chronicam,  quae  ex  tuberculis  exoritur,  omittimus, 
eam  solum  lentam  pulmonum  inflammationem  tractan- 


ti) Quamquam  Chomel  inquit!  seuleinent  en  repetant Taus- 
cultation  sur  un  grand  nomine  de  poinls,  on  distingue  dans  plu- 
sieurs  un  rAle  crepitant,  horne'  k un  tree-petil  espace,  aulour  du- 
quel  Ia  respiration  est  quelquetois  puerile.  Dict.  de  IVledicin. 
pag.  227. 

tcs,  quae  nullum  manifestam  cum  tuberculis  connexum 
habet.  Haec  aut  primaria  aut  secundaria  est.  Illa  oc- 
cultum atque  fallax  interdum  initium  capit,  sensimquc, 
obscura  non  raro  symptomata  prae  sc  ferens  (1),  incre- 
scit: haec  vero  acutam  pneumoniam,  imperfecte  solutam, 
subsequitur.  Quo  quidem  modo  pn.  chronica  rarius, 
quam  illo,  exoritur:  utcunque  vero  nascatur,  rarissime 
medicis  obviam  fit.  Nam  ne  semel  quidem  Lerndnier  in 
clinico  suo  eam  observavit  (1827);  atque  Chomel  in  du- 
centorum cadaverum  sectione  bis  tantum  pulmonis  dege- 
nerationem, quae  cx  pneumonia  chronica  oriri  sibi  vide- 
retur, sese  invenisse  adnotat.  Andral  vero  saepius  eam, 
quam  medici  credunt,  cxistcrc,  opinatur,  ejusque  chara- 
cteres anatomicos  primus  luculenter  descripsit.  Quare 
ipsa  ejus  verba  hoc  loco  adjecisse  haud  poenitebit.  — 
Le  poumon  (2)  peut  oflrir  ccs  memes  altcrations  (quas 
acuta  pneumonia) ; mais,  de  plus , il  pr6scnte  deux  au- 
tres  £tats  qu’on  ne  trouve  pas  dans  des  cas  de  phleg- 
masie  aigue,  et  dans  lesqucls  le  parcnchyme  pulmonaire, 
au  licu  d’etre  abrcuvd  de  liquide  et  ramolli,  est  scc  et 
dur.  Tantot,  d’ailleurs,  il  conserve  une  couleur  rouge 
pale;  tantot,  et  c’est  le  cas  le  plus  ordinaire,  il  ofTre  une 
teinte  grise.  Quam  pulmonis  structuram  morbosam  An- 
dral «indurntion  rouge  et  grisc«  nominat.  Atque  infra  ad- 
notat t »Son  caractare  anatomique  est  pour  nous  un  endur- 
oissement  du  tissu  pulmonaire,  qui  est  devenu  en  meme 


(1)  Les  inaludes  ne  prdsenlent  alors  autre  cliose  que  les  sym- 
ptome  dunt*  l>ronchite  clironiqne  actfompagnee  d’une  dyspnee  qui 
ra  toujours  rrofssant.  Andral  491. 

(2;  pa».  499. 


41 


temps  imperm^able  a Pair,  et  qui  oflre  «ne  teinte  fauve, 
grise,  brune  ou  noire.  Tantot  on  trouve  dans  cet  6tat 
dVndurcissement  soit  un  lobe  eniicr  soit  une  portion 
considerable  de  lobe;  tantot  ce  sont  des  lobules,  isol^s 
les  uns  des  autres,  qui  sont  ainsi  induras,  et  iis  sont 
s£par£s  par  un  tissu  parfaitement  sain.  Tantot  cnfin  la 
pneum.  cbron.  est  encore  plus  circonscrite , et  dans  un 
meme  lobule  ellc  n’cnvahit  qu’un  certain  nonibre  de  ve- 
sicules;  dans  ce  dernier  cas,  les  poumons  sont  parsemes 
d’un  nombre  plus  ou  moins  considerable  de  granulations, 
qu’on  a regard«$es  a tort,  selon  nous,  comme  des  pro- 
duits  de  nouvelle  formation.« 

His  praemissis  de  infantium  pneumonia  chronica 
nonnulla  adnotare  placet.  Quae  qnidem  in  pneumoniam 
chronicam  lobarem,  interlobularem  in  eamque,  quao 
phthisi  supervenit,  dividi  potest» 

PNEUMONIA  LOBARIS  CHRONICA» 

Quam  rem,  non  intactam  quidem  adminiculisque,- etsi 
parvis,  clarissimorum  medicorum  opere  instructam,  cum 
hisce  uti  mihi  pro  dolor  non  licuit,  observationibus,  mo- 
derante viro  experientissimo  Barez  factis,  collectaneisquc 
meis  insertis,  pro  virili  parte  adumbrare  magis,  quam 
diligentius  exponere  in  animo  est. 

I. 

C.  P.,  2 annos  nata,  jam  ante  nonnullas  hebdoma- 
des ob  atrophiam  mescraicam  in  policlinicum  Cei.  Ba- 
rez  recepta  est.  Dio  9.  Fcbr.  mater  aegram  ad  policli- 
nicum apportavit,  talia  fere  enarrans:  infantem  jam  per 
decem  dies  tussi,  singulis  in  paroxysmis  exsurgente,  (ani- 

que  vehementi,  ut  fere  eam  suffocaverit,  esse  correptum, 
praeterea  saepe  lacrymas  et  fletus  edere,  atque  sub  ve- 
speram magno  calore  vexari.  9.  Macies  universalis:  pc- 
techiae  singulae  singulis  in  locis:  oedema  pedum  exi- 
guum: abdomen  tumescit.  Resp.  43,  brevis,  difficilis : 
pinnarum  nasi  diductio.  Tussis  brevis  sicca.  Pulsus 
130;  cutis  temperatura  normalis;  lingua  levi  muco  in- 
ducta; ciborum  appetitus  imminutus;  sedes  normales. — 
Interdum  aegra  voce  rauca  exclamat  lacrymasque  effun- 
dit. (Vinum  stibiat.  in  Aq.  commun.)  Die  10  et  11 
febris  versus  vesperam  non  tam  vehementer,  ut  antea, 
increscit.  Nocte  somnus  placidus  raro  interrumpitur. 
Tussis  humida,  difficilis.  Rhonchus  mucosus  aperte  au- 
ditur. Pulsus  5 resp.  2 respondent.  (Caloincl  et  Sulph. 
aurat.  Empl.  vesicae  ordinar.  ad  pectus.)  Dic  14  dy- 
spnoea imminuta:  pulsus  minus  frequentior.  Color  fa- 
ciei manuumque  pallidus;  oedema  pedum  auctum.  (Pul- 
veres illi  reiterantur;  Empl.  vesic.  repetitum.)  15.  Vo- 
mitus vehemens  sub  vesperam,  quare  pulvis  ille  remo- 
tus. 16.  Aeger  liberius  spiritum  ducit;  interdum  vero 
tussi  vehementi  correptus,  fere  suffocatur.  Ciborum  ap- 
petitus plane  fere  deest.  Macies  aucta,  faciei  pallor, 
pulsus  frequens,  debiles  vires  languescentes  indicant.  (Ex- 
tract.  Tarax.  c.  Tinct.  Rhci  aquos.  Aq.  foenic.  — Aq. 
selterana  pro  potu.)  Sequentibus  diebus  eadem  sympto- 
mata. Oedema  pedum  modo  increscit,  modo  decrescit. 
Tussis  vehemens  interdum  aegram  fere  suffocat;  quo  in 
tussis  paroxysmo  infantem  mortuum  esse,  mater  semel 
credidit.  Praecipue  nocte  20—21  suffocatio  illa  minatur. 
Debilitas  in  dies  increscit.  Dio  24.  mors,  quam  suffoca- 
tionis symptomata  praecedebant. 

In  scctionne  cadaveris  inferior  pulmonis  sinistri  pars, 
indurationem  rubram  ita  aperte  ut  nunquam  videmus, 
extendit.  Aliae  pulmonum  partes,  pleura,  pericardium 
atque  cor  a statu  normali  non  deflectunt.  Caetcra  cor- 
poris cava  aperiri  non  poterant. 

n. 

C.  R.,  14  menses  nata,  in  clinicum  Cei.  Barea  ob 
blcpharophthalmiam  scropliulosam,  abscessum  in  fronte 
calidum,  atque  impetiginem  figuratam  in  angulis  oris  re- 
cepta est.  Cicatrices  in  cornea  atque  antibrachio.  — 
Totum  corpus  modice  emaciatum,  facies  pallida,  oedema 
in  dorso  manus  et  in  antibrachio.  Aegra  justo  frequen- 
tius respirat:  thorax  vero,  bene  conformatus,  aequabili- 
ter dilatatur.  Tussis  modico  frequens,  facilis,  liumida, 
catarrhali  similis,  praecipue  post  epulas  iucrescit.  Pul- 
sus 120:  debilis;  alia  febris  symptomata  desunt.  Lingua 
subrubra,  liumida;  ciborum  appetitus  magnus;  post  epu- 
las vomitus  lactis  coacervati  aut  sponte,  aut,  dum  infans 
digitos  in  os  inducit,  interdum  intrat.  Aegra  nunc  in 
dorsum  decumbens,  nunc  erecta  in  lectulo  sedens,  sen- 
sibilitate  aucta,  saepe  exclamat  atque  lacrymat.  Noctu 
vigiliae  fletusque  somnum  brevem  invicem  excipiunt. 
Duobus  proximis  diebus  sedes  crebriores,  striis  sangui- 
nolentis intcrtinctae,  observantur.  Intra  sex  circiter,  qui 
sequuntur,  dies  abscessus  ille  sese  aperit,  Ophthalmia  at- 
que impetigo  in  meliorem  statum  se  vertunt.  Sed  ma- 
cies in  dies  increscit,  quamquam  appetitus  non  deest; 
oculi  collabuntur;  virium  prostratio.  Nec  respiratio  ad 
normalem  frequentiam  redit:  nec  tussis  silescit.  Duobus 
ante  mortem  ultimis  diebus  somnolentia,  capitis  declivi- 

tus,  dilatatio  pupillarum}  respiratio  frcqucntior,  brevis, 
diarrhoea  accedunt.  Abdomen  collabitur:  oedema  eva- 
lescit: mors  placida.  — Sectio  cadaveris.  Plures 
seri  rubicundi  unciae  inter  arachnoideam  et  duram  ma- 
trem, atque  in  ventriculorum  superficie  exsudatum  albu- 
minosum  observantur.  Ceterum  cerebri  consistentia  so- 
lito firmior.  In  basi  pulmonis  sinistri,  pleurae  costali 
inhaerentis,  manifesta  induratio  subrubra;  caetcrae  pul- 
monum partes  sanae,  sanguine  quidem  vacuae,  nec  ullis 
tuberculis  obsitae  cernuntur.  Ventriculus  cordis  dexter 
dilatatus,  ejusque  parietes  pertenues  sunt.  In  intestino 
cocco  atque  colo  ulcera  permulta;  in  ileo  maculae  ru- 
brae dispersae.  Singulae  mesenterii  glandulae  colore 
rubro  intumescunt. 


III. 

H.  V.,  2 annos  natus.  In  clinico  Cei.  Barez  haec 
symptomata  praebebat.  Facies  pallida,  emaciata,  trian- 
gulari fere  forma;  linea  nasalis  distincte  expressa;  pal- 
pebrae paululum  oedematosae.  Macies  universalis;  ab- 
domen, tactu  molle,  tumescit;  oedema  crurum.  Resp. 
30;  tussis  humida,  non  admodum  frequens.  Quoties  pul- 
sus explorabatur  aeger  exclamabat.  Appetitus  non  deest. 
24.  Nox  quieta ; mane  aeger  in  dorsum  decumbens,  cru- 
ribus flexis,  saepe  lacrymas  et  fletus  edit,  atque  brevi- 
ter suspiria  trahens  respirabat,  25.  Vultus  moestus.  su- 
percilia contracta;  facies  incditantis  speciem  prae  se  fert. 
Aeger  in  lectulo  sedens  36.  respirat.  Inter  respiratio- 
nes breves  aliquamdiu  inspiratio  altior,  profunda  inter- 
cipit. Alvi  dejectiones  crebrae  fluidae.  27«  Tussis  valde 
huuiida  saepius  auditur.  Resp.  40,  brevis,  suspiriis  in- 

tersecta.  Tliorax,  inter  inspirationem  et  exspirationem 
dilatatus,  in  quibusdam  momentis  non  movetur.  Tum 
exspiratio  celeris  sequitur.  Vultus  hilarior*  Diarrhoea. 
28.  Somnus  per  noctem  placidus.  Ingens  rhonchus 
mucosus  auditur.  Pulsus  exilis.  29.  Resp.  alta,  abdo- 
minalis, suspiriosa ; pinnarum  nasi  diductio.  Facies  tu- 
mida. Diarrhoea.  30.  mane  tussis  humida  saepissime 
molestat.  Resp.  38.  Rhonchus  trachealis.  Oculi  colla- 
psi, splendore  tamen  non  carent.  Versus  vesperam  fa- 
cies collapsa,  oculi  concavi,  pulsus  fere  nullus.  Mors  sequente 
nocte.  Sct.  cad.  Cerebrum  ejusque  integumenta  a nor- 
mali statu  non  deflectunt.  Pulmo  sinister  pleurae  costali 
inhaeret,  ejusque  partes  superiores  tubercula  cruda  at- 
que emollita  continent:  basis  vero  rubram  indurationem 
manifeste  ostendit.  In  intestino  ileo  singula  ulcera,  in 
coeco  permulta,  forma  rotunda,  varia  magnitudine.  Mem- 
brana intestinorum  serosa  praecipue  hepatis,  nonnullis 
in  locis  pseudomembrana  molli  et  tenera  obtecta  est. 
Permulta  tubercula  in  regione  musculi  psoae. 

, IV. 

A.  S.,  1|  annos  nata,  rhachitica  f in  clinicum . Cei. 
Barez  recepta  est.  Macies  universalis:  manuum  et  ab- 
dominis calor  auctus;  resp.  frequens.  Pulsus  150.  Tus- 
sis, rara  humida.  Lingua  subsicca,  ejusque  nicdia  pars 
muco  albido  obtecta.  Sitis  ciborumque  cupiditas  ma- 
gna. Die  10  petechiae  in  regione  hypogastrica,  ingui- 
nali, et  mcsogastrica,  atque  ulcusculum  in  occipite.  11. 
Aegra,  valde  emaciata,  in  dorsum  decumbens  pinnas  tra- 
hit, justoque  frequentius  respirat.  Pulsus  160.  Tussis 
humida.  Ciborum  appetitus  magnus;  quoties  poculjum 

aegrotae  ostendatur,  celeriter  id  ad  os  adducere  cupit,  atquo 
avide  haurit:  gastromalacia  tanquam  luborans.  13.  ma- 
gna inquietudo,  fletus  breves,  debiles,  submissi  accedunt, 
oculi,  inquiete  huc  illuc  spectantes,  incavantur;  nares 
gracilescunt;  labium  superius  squamis  fuscis  obtectum; 
intumescit  regio  occipitalis  dextra,  totaque  fere  cervix 
oedematosa  est.  Resp.  46,  magna  narium  diductio.  Saepe 
per  aliquot  minutas  quamvis  respirationem  tussis  brevis- 
sima comitatur.  Pulsus  170,  exilis.  Vola  manus  atque 
abdomen  incalescunt,  (quod  per  totius  morbi  decursum 
observatur).  Cibos  recusat  aegra.  14.  Resp.  80.  Tho- 
racis pars,  supra  scrobiculum  cordis  sita,  intus  quasi 
trahitur.  Pulsus  170.  Cornea  quasi  collapsa.  In  infima 
parte  lateris  cervicis  dextri  tumor  fluctuans,  magnitudine 
nucis  juglandis,  conspicitur.  15.  Hora  12§  matutina  mors. 
Sectio  cadaveris.  Venarum  nonnullarum,  quae  in  si- 
num cerebri  longitud.  superiorem  transeunt,  membranae 
quasi  cartilaginosae  sunt.  Ceterum  cerebrum  normale. 
Basis  pulmonis  sinistri  induratio  rubra  magnum  locum 
obtinet. 

V. 

C.  St.,  4 menses  nata,  jam  ante  5 hebdomades  tussi 
vexabatur.  Die  5.  d.  mater  aegrotam  ad  policlinicum 
Cei.  Sarez  adportavit.  Resp.  frequens,  celeris,  abdomina- 
lis; pinnarum  nasi  diductio  synchronistica.  Tussis  bre- 
vis; pulsus  130;  cutis  calor  paullulum  auctus.  Mater 
refert,  sub  vesperam  frontes  genasque  aegrotae  valde 
incalescere.  Ceterum  libenter  lactat  aegra.  Sedes  nor- 
males. (Hirud.  med.  j.  k.  acet.  vin.  stibiat.)  Symptomata 
enarrata  diebus  sequentibus  paullulum  tantum  remittunt. 
Accedit  lenta  macies.  Facies  pallida,  in  palpebris  vena- 

rum  reticula,  labiaque  livida  cernuntur.  Aegra  solito  fre- 
quentius parveque  respirat,  pinnas  trahit,  atque  interdum 
voce  submissa  exclamat.  Tussis,  modico  frequens,  ver- 
sus vesperam  noctemquo  non  increscit.  Cutis  calor  non 
auctus;  versus  vesperam  caput  labiaque,  (quod  quidem 
mater  enarrat)  incalescunt.  Sequentibus  diebus  somnus 
nunc  valde  perturbatus,  nunc  placidus  ad  aliquod  tem- 
pus intrat.  In  dies  aegra  emaciat:  exclamat  saepius 
voce  submissa;  nunc  mammas  plane  recusat,  nunc  liben- 
ter lactat.  16.  Febr.  respiratio  nec  facilior  vel  rarior 
est:  nec  tussis  silescit,  quae  magnam  muci  copiam  in 

fauces  adducit.  Somnus  brevis,  post  mediam  noctem 
capitis  manuumque  calorem  magnum  mater  observavit. 
20.  Pulsus  130,  cutis  calor  auctus:  aegra  inquiete  ex- 
clamat vel  somnolente  dormitat.  Urina  pauca.  Die  se- 
quente mors.  Sectio  cadaveris  proh  dolor  institui  non 
poterat. 


VI. 

C.  V.,  2 annos  nata,  jam  per  unum  annum  aegro- 
taverat.  Tum  in  clinicum  cel.  Barex  recepta.  Macies 
universalis:  laxitas  cutis;  facies  pallida,  emaciata:  linea 
nasalis  distincte  expressa.  Aegra  vel  in  dorsum  decum- 
bit vel  erecta,  capite  versus  pectus  paululum  prono,  in 
lectulo  sedit : tacita,  quieta,  interdum  vero  vel  sponte  vel 
rebus  externis  commota,  exclamat  atque  lacrymat.  Resp. 
46,  postquam  aegra  exclanavcrat,  52  observatur.  Tussis 
modice  frequens,  humida,  facilis.  Pulsus  120.  Ciborum 
appetitus  sedesque  molles.  Haec  symptomata  per  4 — 5 
dies  eadem.  Tum  accedit  diarrhoea,  usque  ad  mortem 
aegram  molestans:  ciborumque  appetitus  sensim  immi- 

nuitur,  Increscit  macies.  Somnum  nocte  clamores  fle- 
tusque, saepe,  sed  brevi  tantum  intrantes,  interrumpunt. 
8 vel  10.  diebus  praeterlapsis  mors.  Sectio  cadave- 
ris. In  superiore  pulmonis  sinistri  parte  tubercula  et 
cruda  et  emollita  multaeque  vomicae  varia  magnitudine. 

v 

In  basi  vero  nulla  tubercula,  sed  induratio  rubra  multis- 
que in  locis  grisea  manifeste  occurrit.  In  coeco  et  co- 
lon ulcera. 

Paucis  liisce  observationibus  in  lucem  prolatis, 
morbi  hujus  symptomata  et.decursum  decribere  in  animo 
mihi  esse  non  potest.  Hujusmodi  enim  descriptionem 
respexisse  videtur  Baco,  cum  diceret:  »si  quis  ex  ea  fa- 
bulas et  auctorum  citationes  et  inanes  controversias,  phi- 
lologiam denique  et  ornamenta  eximat,  ad  nil  magni  res 
rccidet.«  Quare  ea  tantum  symptomata,  quae  aegroti 
illi  communia  habebant,  proponemus.  Macies  universa- 
lis morbo  progrediente  in  dies  increscit.  Plerumque  oe- 
dema malleolos  vel  pedes  vel  alias  partes  occupat.  Fa- 
cies pallida,  rarius  tumida,  plerumque  emaciata;  ejus  li- 
neamenta, praecipue  linea  nasalis,  distincte  expressa; 
pinnarum  nasi  diductio.  Resp.  frequens,  brevis,  abdo- 
minalis, alta  interdum  atque  suspiriosa;  ej usque  frequen- 
tia plerumque  magna  nunc  ad  aliquot  dies  paulluluin 
imminuitur,  nunc,  muco  bronchos  obstruente,  increscit; 
simulque  saepius  tussis  humida , et  rhonchus  mucosus 
manifeste  auditur.  Quoque  major  virium  prostratio,  eo 
magis  augeri  videtur  respirandi  difficultas.  Bronchi  ca- 
tarrho  chronico  affecti.  Tussis  vel  rara,  vel  frequens, 
rarius  sicca,  plerumque  humida,  vel  mitis,  vel  difficilis 
singulisque  in  paroxysmis  vehementer  aegrotos  mole- 
stat, In  observatione  I versus  noctem,  in  II  post  epulas 

increscit.  Pulsus  frequens,  debilis,  exilis.  Cutis  calor 
vel  auctus  (primis  praecipue  morbi  stadiis) , vel  norma- 
lis, vel  versus  vesperam  tantum  augetur.  In  observatione 
V.  manus  praecipue  atque  caput  versus  vesperam  inca- 
lescunt; in  alio  aegro,  1 i annorum,  post  epulas  genas 
sanguine  rubefactas  atque  calidas  videmus.  Ciborum 
appetitus  vel  usque  ad  mortem  optimus,  vel  imminutus, 
vel  nullus.  Sedes  normales,  vel  crebriores,  limpidae,  ex 
intestinorum  ulceribus  exortae.  Somnus,  rarius  placidus, 
plerumque  brevis,  tussi,  lacrymis  llctuque  interruptus. 
Aegroti  vel  in  dorsum  decumbunt,  vel  erecti  in  lectulo 
sedent,  omniaque  vultu  moesfb  vel  immobili  fere  adspi- 
ciunt.  Alii  taciti  neque  ludos  recusant,  neque  amant: 
alii  morosi  atque  saepe,  voce  plerumque  submissa,  ex- 
clamant et  in  lacrymas  effunduntur. 

V I T A. 


% 

i\  atus  sum  ego , Gusiavm  Guilelmus  Kaeseler , Ibbenbue- 
rensi,  Guestphaliae  oppido,  anno  MDCCCXIV,  patre  Fri- 
ilerico  Guilelmo , matre,  c stirpe  i en  Brink , quos  adhuc 
vivos  veneror.  Catholicae  confessioni  sum  addictus.  Pri- 
mis litterarum  rudimentis  in  patria  urbe  imbutus,  Gym- 
nasium Monasteriense  adii,  quo,  quatuor  annis  praeter- 
lapsis, maturitatis  testimonium  nactus  sum.  Deinde  in 
eadem  urbe  civibus  acadcmicis  adseriptus,  psychologiae, 
logicae  a Cei.  Fsser , physicae  a Cei.  Jlolink  traditae  ope- 
ram navavi.  Eodem  tempore  scholas,  quae  in  instituto 
medico-chirurgico  habebantur,  frequentavi:  anatomiam 

apud  Cei.  Toriual,  chemiam  apud  Cei.  Bodde,  physiolo- 
giam apud  Cei.  JIaindorf.  Autumno  auni  MDCCCXXXI 
inter  cives  academicos  almae  Rhenanae  ab  111.  Diesterweg, 
t.  t.  Rectore  magnifico,  ab  111.  Nasse,  t.  t.  Decano  ma- 
xime spectabili,  inter  medicinae  studiosos  receptus,  hasoe 
praelectiones  per  annum  unum  et  dimidium  frequentavi: 
anatomiam  apud  III.  Mayer  et  JVeber,  physiccn  apud  111. 
Muenchow,  cncyclopaediam,  physiologiam  et  pathologiam 
generalem  apud  111.  fllueller , zoologiam  et  zootomiam 
apud  111.  Goldfufs , botanicen  apud  111.  Treviranum,  histo- 


riam  medicinae  rccentioris  et  materiam  medicam  apud 
IU.  Ilarlefs.  Tum  Bcrolinum  me  contuli  ibique  almae 
litterarum  universitatis  civibus  ab  111.  IVeifs,  t.  t.  Rcct. 
magnifico  et  ab  111.  Osann,  t.  t.  Decano  maxime  specta- 
bili medicinae  studiosis  adseriptus  his  praelectionibus  in- 
terlui : 111.  Juengken  de  chirurgia  generali  et  speciali, 
111.  MueUer  de  anatomia  pathologica,  Cei.  IVolff  de  mor- 
bis cutis.  IXec  non  institutionibus  clinicis  interfui  me- 
dicis Cei.  liarez,  Ccl.  Cei.  Truestedt,  111.  Bartels, 

opbthalmiatricis  111.  Juengken,  chirurgicis  111.  Bust  et  Cei. 
Dieffenbach,  obstetriciis  111.  Busch.  Quibus  omnibus  vi- 
ris maximam  quam  possum  gratiam  habeo  semperque 
habebo. 


THESES  DEFENDENDAE. 


1.  In  morbis  acutis  methodus  exspeclaliva  in  universum 
optima. 

2.  Sine  accurata  genii  stationarii  at  (pie  epidemici  cogni- 
tione nulla  diagnosis  vel  prognosis  vel  cura. 

3.  Remedium  restaurans  omnino  desideiutur. 

4.  Circuitus  sanguinis  solum  ex  cordis  contractione. 


